|  |  |  |  |
| --- | --- | --- | --- |
| **Tárgy:** | **Gazdasági és Városstratégiai Bizottság**  **RENDKÍVÜLI NYILVÁNOS**  **ülése** | | |
| **Helyszín:** | **SZMJV. Polgármesteri Hivatal**  **I. emeleti kisterem** | | |
| **Időpont:** | **2015. augusztus 31. 08:00 óra** | | |
| **Jegyzőkönyv-**  **vezető:** | **Farkas Franciska** | | |
| **Jelenléti ív** | **Név** | **Aláírás** | **Megjegyzés** |
|  | Lendvai Ferenc |  | a bizottság elnöke |
|  | Dr. Takátsné Dr. Tenki Mária |  | a bizottság tagja |
|  | Rettegi Attila |  | a bizottság tagja |
|  | Kántás Zoltán |  | a bizottság tagja |
|  | Dr. Kecskés László |  | a bizottság tagja |
|  | Ágh Ernő |  | a bizottság tagja |
|  | Dr. Nemény András |  | a bizottság tagja |
|  | Dr. Ipkovich György |  | a bizottság tagja |
|  | Kopcsándi József |  | a bizottság tagja |
|  | Balassa Péter |  | a bizottság tagja |
|  | Kozma Norbert |  | a bizottság tagja |
|  | Soós József |  | a bizottság tagja |
|  | Horváth Csaba |  | a bizottság tagja |
|  | Tálas József |  | a bizottság tagja |
|  | Poór András |  | a bizottság tagja |
|  | Kremser Csaba |  | a bizottság tagja |
|  | Vörös Lajos |  | a bizottság tagja |
|  | Kovács Előd |  | a bizottság tagja |
|  | Szalai Bálint |  | a bizottság tagja |

|  |  |  |
| --- | --- | --- |
| **Állandó meghívottak** | | |
| **Név** | **Aláírás** | **Megjegyzés** |
| Dr. Puskás Tivadar |  | polgármester |
| Illés Károly |  | alpolgármester |
| Koczka Tibor |  | alpolgármester |
| Molnár Miklós |  | alpolgármester |
| Dr. Károlyi Ákos |  | jegyző |
| Stéger Gábor |  | a Közgazdasági és Adó Osztály vezetője |
| Szakály Szabolcs |  | a Városfejlesztési és Projekt Kabinet vezetője |
| Lakézi Gábor |  | a Városüzemeltetési Osztály vezetője |
| Kuslits Tibor |  | városi főépítész |
| Kovács Vince |  | a Vas Megyei Kereskedelmi és Iparkamara elnöke |
| Litkei Tamás |  | Vas Megyei Építész Kamara |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Lendvai Ferenc, a bizottság elnöke köszöntötte a jelenlévőket. Megállapította, hogy a bizottság a jelenlévő 13 taggal határozatképes.

A bizottság a napirendi pontot – 11 igen szavazattal, 2 tartózkodással, ellenszavazat nélkül - az alábbiak szerint elfogadta:

**211/2015.( VIII.31.) sz. GVB határozat**

**1. Javaslat Szombathely Megyei Jogú Város Integrált Területi Programjával kapcsolatos döntések meghozatalára**

**Előadó: Szakály Szabolcs, a Városfejlesztési és Projekt Kabinet vezetője**

Megérkezett Horváth Csaba és Tálas József bizottsági tag.

Így a tagok létszámra 15 főre változott.

**1. napirend:** **Javaslat Szombathely Megyei Jogú Város Integrált Területi Programjával kapcsolatos döntések meghozatalára**

Illés Károly elmondta, hogy a módosítás oka egy augusztus 12-i kormányhatározat, amit sok tárgyalás előzött meg az ITP kapcsán. A megyei jogú városok felől elvárás volt, hogy mindig inkább alkalmazkodjanak a szakmai fórumok keretében már megkötött szerződésekhez.

A kormányhatározatnak két fontos lépése volt, az egyik az intézkedések közti forrásfelosztás. A kormány nagyobb hangsúlyt szeretne helyezni az iparfejlesztési területre, ezért ennek az intézkedésnek a keretösszege merőben magasabb összegre változott. Emellett indikátorok - amikről szintén hosszú egyeztetéseket folytattak a minisztériumban - kerültek meghatározásra a határozatban, és ennek megfelelően kellett módosítani az ITP-t.

Felhívta a figyelmet, hogy a keretösszegekről van elsősorban szó, a belső projektelemek, amik korábban elkészültek, a Közgyűlés felé egy segédlet volt, hogy mi az, amit ebből meg lehet valósítani - ezekről most nincs szó, és később tudják alakítani.

Hozzátette, hogy évente egyszer lehetőség nyílik a felülvizsgálatra, viszont nagyon fontos, hogy minden megyei jogú város meghozza most ezt a döntést, illetve leszerződjön a minisztériummal. Ennek elsődleges oka, hogy az idén ősszel megnyílnak a források, és akkor tudják ezeket lehívni, ha érvényes szerződésük van.

Kovács Előd megkérdezte, hogy mi történik abban az esetben, ha nem teljesítik ezeket az indikátor értékeket, hiszen többször is elhangzott, hogy szakértők szerint ez nem teljesíthető.

Illés Károly elmondta, hogy a minisztérium kicsit magas indikátorokat határozott meg nem csak Szombathelynek, hanem az összes megyei jogú város tekintetében is. Már dolgoznak ennek a módosításán.

Kopcsándi József elmondta, hogy önmagában a gazdaságfejlesztés nem old meg problémákat, szükség van az infrastruktúra fejlesztésére, városrészek fejlesztésére is.

A szombathelyi vásárcsarnok fejlesztésére tervezett 1,225 milliárd Ft-ból 500 millió Ft átcsoportosítását javasolta a Szombathelyi szociális városrehabilitáció társadalmi felzárkóztató programjaira, ami 63 millió Ft-ot kapott ugyan, de azt gondolja, ez nagyon kevés ennek a problémának a kezelésére.

Illés Károly elmondta, hogy az intézkedések keretösszegei között átcsoportosításra nincs lehetőség, a kormányhatározat erről szól. Ezek a számok véglegesek, de a felülvizsgálat során lehet még módosítani.

Megérkezett Dr. Takátsné Dr. Tenki Mária, bizottsági tag.

Így a tagok létszáma 16 főre változott.

Dr. Ipkovich György elmondta, hogy az integrált kutató és konferencia központ kialakítására az eredetiben két tétel szerepelt, egy 750 millió Ft és egy 1 milliárd 500 millió Ft. A módosítás elviszi az 1 milliárd 500 millió Ft-ot – megkérdezte, hogy ez micsoda.

Megkérdezte, hogy a kerékpárutas feladatukat megnövelik, a forrásoldalt pedig 30 millió Ft-tal csökkentik?

Illés Károly elmondta, hogy a másfél milliárd Ft a piac. Nem látni igazából, mert most a projektelemekről nem beszélnek, hanem magáról a felhasználási módozatokról.

A kerékpárúttal kapcsolatban elmondta, hogy a lehetőségek között szerepel az újonnan felfestett kerékpárutak kialakítása felfestéses módon is, nem csak a kifejezett kerékpárút építés.

6 %-kal csökkenteni kellett az összes intézkedési keretösszeget, ez tartalék formájában kerül elkülönítésre az ITP-ben.

Lendvai Ferenc, a bizottság elnöke megállapította, hogy a napirendi ponthoz további kérdés, hozzászólás nem volt, így szavazásra tette fel az előterjesztést.

Dr. Kopcsándi József módosító indítványát az 500 millió Ft-os átcsoportosításra vonatkozóan a bizottság - 3 igen szavazattal, 13 tartózkodással, ellenszavazat nélkül – elutasította.

A bizottság – 11 igen szavazattal, 5 tartózkodással, ellenszavazat nélkül - az alábbi határozatot hozta:

**212/2015.( VIII.31.) sz. GVB határozat**

A Gazdasági és Városstratégiai Bizottság megtárgyalta **Szombathely Megyei Jogú Város Integrált Területi Programjával kapcsolatos döntések meghozatalára vonatkozó javaslatot** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

Szakály Szabolcs, a Városfejlesztési és Projekt Kabinet vezetője

**Határidő:** 2015. augusztus 31. (Közgyűlés időpontja)

Lendvai Ferenc, a bizottság elnöke megállapította, hogy a napirendi pont megtárgyalásra került, az ülést 08:17 órakor berekesztette.

Szombathely, 2015. szeptember

**Dr. Kopcsándi József**  **Lendvai Ferenc**

bizottsági tag a bizottság elnöke